cyanic-selkie/wikianc huggingface dataset:
Susort
I en lang periode var Susort på vei til å bli avfolket, men industriområdet på Kårstø og Kårstø gasskraftverk ligger kun 2 kilometer sørøst for Susort og som et resultat av det områdets utvikling i 1980-årene har mange hus blitt bygget i Susort for å huse personer som jobber i nærheten.
Chris Stringer
Christopher Brian "Chris" Stringer (født 1947) er en britisk antropolog. Stringer studerte antropologi ved University College London og har en PhD i anatomisk vitenskap og en DSc i anatomisk vitenskap, begge fra Bristol University.
Internasjonale landslagskonkurranser i fotball for kvinner
Denne artikkelen fokuserer på turneringer, mesterskap og andre, mer uformelle, konkurranser for landslag i fotball for kvinner. Internasjonale klubblagskonkurranser tas ikke med, og heller ikke kvalifiseringer til mesterskap som ikke i seg selv er et mesterskap (for eksempel tas ikke kvalifiseringen til VM med for europeiske lag, siden det er en separat kvalifisering, mens de andre verdensdelene kvalifiserer seg gjennom hovedturneringen i sitt område). Listen er ikke komplett, men dette skal inkludere de mest kjente turneringene. Ettersom landslag ikke følger en stringent geografisk inndeling, vil den geografiske inndelingen være omtrentlig. I noen tilfeller er det inkludert konkurranser som ikke er godkjent av eller som av andre grunner opererer uavhengig av, den overnasjonale konføderasjonen. I disse tilfellene oppføres ikke underorganisasjonene.
I tillegg finnes det mesterskap for land som ikke er godkjent av FIFA:
CECAFA Cup, det vil si en cup for de østafrikanske landene, er blitt forsøkt gjennomført for kvinner. Imidlertid ble det avlyst før første turnering fant sted.
Se også
Liste over kvinnelandslag i fotball
The Evidence of the Film
The Evidence of the Film er en amerikansk stumfilm fra 1913 regissert av Lawrence Marston og Edwin Thanhouser.
Sentralstasjonen
Sentralstasjonen kan vise til:
Scharfenstein (Drebach)
Scharfenstein er en del av kommunen Drebach i Erzgebirgskreis i Direktionsbezirk Chemnitz i den sørlige delen av Fristaten Sachsen. Fram til 1. januar 2005 var den også en selvstendig kommune innenfor Mittlerer Erzgebirgskreis. Da ble den innlemmet i Drebach. Fra 18. mars 1994 frem til kommunens opphør, var den en del av Forvaltningsforbundet Grüner Grund.
Kommunen hadde 1 064 innbyggere den 31. desember 2010.
Nordlandet barneskole
Nordlandet barneskole er en barneskole i Kristiansund, Møre og Romsdal. Skolen ble tatt i bruk i 1949 og ligger på sørsiden av Nordlandet, og tar stort sett i mot elever fra hele Nordlandsøya bortsett fra Dale-området.
Skolen har nå i skoleåret 2021 ca. 204 elever fordelt på 7 trinn.
Gabriel (navn)
Gabriel er et mannsnavn med opprinnelse i det hebraiske navnet Gavri'el (גַבְרִיאֵל). Det er dannet av de hebraiske navneleddene geber, «mann», eller gabar, «sterk», og el, «Gud».
Gabriel har navnedag 26. mars i Norge og Danmark og 24. mars i Sverige og Finland.
Utbredelse
Gabriel var et populært navn i England på 1500-tallet.
Gabriel har vært et populært navn i USA fra rundt år 2000.
Eksterne lenker
Kaapo
Gil Evans
Ian Ernest Gilmore Green (født 13. mai 1912 i Toronto, død 20. mars 1988 i Cuernavaca, Mexico) var en kanadisk jazzpianist og komponist, kjent som en av verdens ledende på 60-tallet.
Evans ble kjent for sin vibratofrie «tørre» stil med valthorn og tuba, mest som arrangør i Claude Thornhills band (1941–48), og ble med i New York Citys jazzmiljø (1946–), der hans komposisjoner med Miles Davis og Gerry Mulligan ble brukt i Birth of the Cool (1949), eksempelvis Boplicity og Moon dreams. Han samarbeidet meget med Davis på utgivelsene Miles Ahead (19-manns orkester), Porgy and Bess og Sketches of Spain. Utover 60-tallet etablerte han flere større besetninger og samarbeid om blant annet filmmusikk, og med artister som Jimi Hendrix og Sting (turne, 1987),  produsenten Martin Scorsese (Color of money) og dramatiker Julian Temple (Absolute beginners).
Hans orkester bidro til Kongsberg Jazzfestival (1978). Hans opptak med Scandinavian Jazzensemble på Nattjazz (i kantinen, 1981), omfattet John Pål Inderberg (''Nattjazz 20 år, Grappa (forlag), 1992).
Margaret Herrick
Margaret Herrick (født 7. september 1902, død 21. juni 1976) var direktør og bilblotekar i Academy of Motion Picture Arts and Sciences. Herrick er ofte nevt som den som døpte Academy Awards til Oscar, siden prisstatuen «lignet på hennes onkel Oscar», selv om det er flere andre som hevder de har opphavet til navnet.
Herrick ble født i Spokane i Washington som Margaret Buck. Etter å ha uteksaminert fra University of Washington, jobbet hun som bibliotekar i Yakim i Washington. Hun giftet seg med Donald Gledhill, som jobbet som assistenten til generalsekretæren i Academy of Motion Picture Arts and Sciences, og flyttet til Hollywood i 1931. Hun fikk etterhvert stilling som sjefsbibliotekar der, en stilling hun hadde frem til 1943, da hun etterfulgte sin mann i stillingen som midlertidig direktør for akademiet. I 1946 fikk hun stillingen som direktør permanent, og hadde denne stillingen frem til hun pensjonerte seg i 1971.
I 1945 skilte hun seg fra Donald Gledhill, før hun giftet seg på nytt med Philip A. Herrick i 1946. De skilte seg i 1951, men hun beholdt Herrick-navnet.
Akademiets bibliotek i Beverly Hills er oppkalt etter Herrick.
Hun døde i Woodland Hills i California.
Vierli Terrengpark
Vierli Terrengpark er en terrengpark i Rauland.
Sirhan Sirhan
Bakgrunn
Sirhan kom fra en kristen palestinsk familie som flyttet til USA da han var 12 år gammel. Familien bodde først i New York, men han har hovedsakelig bodd i California, hvor han fikk sin skolegang i Pasadena i Los Angeles. Han arbeidet fra 1965 i stallen til Santa Anita Race Track i Arcadia i California.
Etter at han ble voksen konverterte han flere ganger, blant annet til baptistene og syvendedagsadventistene. I 1966 ble han medlem av dem esoteriske Rosenkorsordenen (rosencrucianerne).
Sirhan var fortsatt jordansk statsborger da han drepte Kennedy.
Forbrytelse og straff
Den 5. juni 1968 skjøt og drepte Sirhan den demokratiske senatoren og presidentkandidataen Robert F. Kennedy, lillebror til den likeledes myrdede presidenten John F. Kennedy. Drapet fant sted i Ambassador Hotel på Wiltshire Boulevard i Los Angeles, der Kennedy nettopp hadde holdt en tale til sine tilhengere i forbindelse med det californiske primærvalget. Drapet skjedde i en gang inn til hotellets kjøkken. Kennedy var da på vei inn for å takke kjøkkenpersonalet for innsatsen.
Sirhan avfyrte fire skudd mot Kennedy på nært hold med en .22 kaliber revolver hvorav tre av dem traff, én i hodet og to i ryggen. Kennedy døde av skuddskadene 26 timer senere. Ytterligere fem personer ble såret i skytingen, som endte da Sirhan ble overmannet av en rekke tilstedeværende, blant dem sportsutøveren Rafer Johnson. Kennedy var det eneste dødsofferet. Det finnes filmopptak av hendelsen, der forløpet delvis er tydelig. I tillegg var det mange øyenvitner. Ikke desto mindre verserte de etter kort tid mange konspirasjonsteorier om hva som skjedde og hvorfor.
Etter drapet på Robert Kennedy ble Sirhan Sirhan først dømt til døden i gasskammer. I 1972 ble straffen omgjort til livsvarig fengsel etter at delstaten California avskaffet dødsstraff. Sirhan hevdet at han var uskyldig og et offer for hjernevask av CIA. Han ble dømt av dommeren Lynn «Buck» Compton, en krigshelt fra andre verdenskrig.
Ifølge Sirhans mor, Mary Sirhan, var sønnens motiv for drapet arabisk nasjonalisme. Sirhan hadde som palestiner følt seg forrådt av Kennedy på grunn av hans støtte til Israel under Seksdagerskrigen i 1967, da de israelske styrkene hadde vunnet en massiv seier over sine arabiske naboer.
Han ble sendt til San Quentin State Prison i mai 1969 og ble senere overført til Corcoran State Prison, som ligger knapt 300 km nordvest for Los Angeles. I 2013 ble han overført til fengselet Richard J. Donovan Correctional Facility i San Diego County, tett på grensen mot Mexico.
Sirhan kan søke om benådning hvert femte år, siste gang i 2016, men også denne søknaden ble avslått. Dette var 15. gang en slik søknad fra Sirhan ble avslått. Begrunnelsen var at han ikke hadde uttrykt tilstrekkelig anger for, eller erkjent alvorlighetsgraden av forbrytelsen.
Den 30 august i 2019 blev Sirhan knivstukket av en annen fange. Han ble fraktet til sykehus.
Etter å ha fått 15 avslag siden 1980-tallet anbefalte løslatelsesnemnda i 2021 at han burde bli prøveløslatt.
Rampur (distrikt)
Rampur (hindi: रामपुर ज़िला, urdu: رام پور ‏ضلع ) er et distrikt i den indiske delstaten Uttar Pradesh. Distriktets hovedstad er Rampur.
Demografi
Ved folketellingen i 2011 var det 2,335,398 innbyggere i distriktet, mot 1,923,739 i 2001. Den urbane befolkningen utgjør 25,21 % av befolkningen.
Barn i alderen 0 til 6 år utgjorde 15,85 % i 2011 mot 20,70 % i 2001. Antallet jenter i den alderen per tusen gutter er 922 i 2011.
Colin O’Brady
Colin Timothy O'Brady (født 16. mars 1985 i Olympia i Washington i USA) er en amerikansk profesjonell utholdenhetsutøver og fjellklatrer som i desember 2018 krysset Antarktis alene.
O'Brady gikk kun over deler av Antarktis, og krysset ikke over de store brehyllene Filchner-Ronne isbrem og Rossbarrieren. Altså anses krysningen å ikke ha gått fra fra kyst til kyst. O'Brady fikk videre god hjelp av veien fra sørpolen til målstreken, «McMurdo-South Pole Highway», som er en vei preparert av traktorer som frakter folk og forsyninger mellom McMurdo-stasjonen og Sydpolen.
O'Brady er to ganger verdensrekordholder av Explorers Grand Slam (Last Degree) og Seven Summits  med henholdsvis tidene 139 og 131 dager. Han er en tidligere triatlet, og representerte USA i ITU-verdenscupen, og konkurrerte i 25 land fordelt på seks kontinenter i perioden 2009 til 2015.
Sangh Parivar
Sangh Parivar er et nettverk i India av politiske organisasjoner som bekjenner seg til hindutva, eller hindunasjonalisme.
Deler av dette nettverket er blant annet:
Derry City FC
Derry City Football Club er en fotballklubb som holder til i Londonderry (Derry) i Nord-Irland. Klubben spiller imidlertid i ligaen til republikken Irland. Klubbens hjemmebane er Brandywell Stadium. I sesongen 2008 spiller Derry City i Premier Division (nivå 1).
Historie
Derry City ble stiftet i 1928. Klubben spilte i mange år i den nordirske ligaen, og ble nordirske cupmestre i 1948, 1954 og 1964, og ligamestre i 1965. De forlot imidlertid den nordirske ligaen høsten 1972. Derry Citys bane Brandywell lå i et sterkt nasjonalistisk område i Londonderry, og området hadde noe av den verste volden under konflikten i Nord-Irland på begynnelsen av 1970-tallet. På grunn av dette bestemte Nord-Irlands fotballforbund i 1971 at sikkerheten til lag med unionist-tilhengere var for dårlig, og at banen til Derry City ikke kunne brukes til førstelagsfotball. Derry City spilte i Coleraine til oktober 1972, men publikum uteble, og da klubben ikke fikk tillatelse til å flytte hjem igjen til Brandywell, trakk klubben seg til slutt fra ligaen.
Klubben fortsatte på lavere nivå og søkte flere ganger om å bli gjenopptatt i den nordirske ligaen, med Brandywell som hjemmebane. Klubben fikk avslag hver gang, og snudde seg til slutt mot ligaen i republikken Irland, der de i 1985 ble opptatt som medlem i den nyopprettede 1. divisjon (nivå 2). Derry City rykket opp i øverste divisjon etter to sesonger, og har holdt seg i toppdivisjonen siden. I 1989 vant de både ligamesterskapet, cupen og ligacupen i Irland. De ble ligamestre igjen i 1997, og vant den irske cupen igjen i 1995 og 2002. I 2005 ble de nummer 2 i ligaen. Samme år vant de også den irske ligacupen for 6. gang.
Seieren i ligacupen ga Derry City plass i den nyopprettede Setanta Cup i 2006. Setanta Cup er en turnering for lag fra både republikken Irland og Nord-Irland. Med deltakelsen i 2006 spilte Derry City offisielle kamper mot andre nordirske lag for første gang siden 1972.
Tomáš Plekanec
Tomáš Plekanec (født 31. oktober 1982) er en tsjekkisk profesjonell ishockeyspiller som spiller for Montreal Canadiens i National Hockey League (NHL). Han begynte sin karriere hos HC Kladno i den tsjekkiske Extraligaen og ble valgt som nr. 71 i NHL Entry Draft 2001 av Montreal Canadiens. Han flyttet til Nord-Amerika i 2002 og spilte tre sesonger for Canadiens' farmerlag Hamilton Bulldogs i American Hockey League (AHL) før han ble en fast spiller hos Canadiens siden 2005/06-sesongen.
Demi Lovato
Demetria Devonne Lovato (født 20. august 1992 i Albuquerque i New Mexico) er en amerikansk sanger, låtskriver og skuespiller. Hen er aktiv innenfor miljø- og samfunnsspørsmål som talsperson mot mobbing. Hen har også skrevet boken Staying Strong, 365 days a year, som kom ut 19. november 2013.
Lovatos tidligste roller var blant annet som Angela i Barney & Friends før hen fikk et gjennombrudd i filmen Camp Rock i 2008. Året etter fikk Lovato sitt eget komedieprogram, Sonny with a Chance, og hadde også en rolle i filmen Princess Protection Program. Hen debuterte med musikkalbumet Don't Forget som ble utgitt den 23. september 2008. Lovatos andre studioalbumene er Here We Go Again, Unbroken, Demi, Confident og Tell Me You Love Me. Lovato har også sunget singelversjonen av «Let It Go», som var med i rulleteksten av Frost. Hen har to Grammy-nominasjoner.
Bakgrunn
Demetria Devonne Lovato er barn av Patrick Lovato og Dianna (født Lee Smith). Foreldrene skilte seg da hen var to år gammel. Hen vokste opp i Dallas i Texas. Hen har meksikansk, irsk og italiensk familiebakgrunn. Lovatos fem år eldre søster Dallas Lovato er også skuespiller og sanger. Halvsøsteren Madison De La Garza er ti år yngre. Moren Dianna Hart var cheerleader for Dallas Cowboys, og faren var en middels kjent country-artist. Demi Lovato tok avsluttende high school-eksamen i april 2009, ett år tidligere enn vanlig, sammen med Nick Jonas.
I en episode av podkasten The Joe Rogan Experience i mars 2021 identifiserte Lovato seg som panseksuell. Hen har også uttrykt seg som queer.
Kjønnsidentitet og pronomen
Den 19. mai 2021 kom Lovato offentlig ut som ikke-binær og kunngjorde at hen ønsket å bli omtalt med kjønnsnøytrale pronomen. Hen hadde tidligere kommet ut som ikke-binær til venner og familie i slutten av 2020. I løpet av april 2022 endret Lovato sin profil på det sosiale mediet Instagram, og viste at hen også aksepterer bruk av feminine pronomen. Lovato forklarte som gjest på podkasten Spout at hen opplever kjønn, i likhet med seksualitet, musikk og kreativitet, som noe flytende.
Karriere
Demi Lovato var seks år gammel da hen fikk sin første TV-rolle som «Angela» i serien Barney & Friends.
Lovato hadde en gjesteopptreden på Prison Break hvor hen spilte mot Robert Knepper, Split Ends og Just Jordan. I januar 2007 spilte hen «Charlotte Adams» i den amerikanske versjonen til Disney Channels opprinnelige kortserier As The Bell Rings.
Demi Lovato er allikevel mest kjent for Disney Channel Original Movies Camp Rock som «Mitchie Torres». Filmen hadde premiere 20. april 2008 i USA. I september 2008 begynte hen innspillingen av en ny Disney Channel Original-serie kalt Sonny with a chance. Dessuten spilte hen i filmen Prosjekt Prinsesse sammen med Selena Gomez. Høsten 2008 utga Demi Lovato med sitt debutalbum Don`t Forget, der Jonas Brothers bidro og skrevet sju av de ti sangene.
Sommeren 2009 kom Demi Lovato med sitt andre studioalbum, Here We Go Again, som havnet på førsteplass på Billboardlista i USA. Lovato var sommeren 2009 på turné sammen med David Archuleta. I september 2009 var hen tilbake i Toronto i Canada for å filme Camp Rock 2: The Final Jam.
Lovato var på turné med Jonas Brothers på deres Burning Up Tour sommeren 2008. Hen deltok også på Disney Channel Games 2008 samme vår. Sammen med Jonas Brothers skrev hen sanger til sitt debutalbum. Hen ble også kåret som «#2 Hottest Stars» i BOP Magazine i september 2008. Nick Jonas var den eneste av Jonasbrødrene som var på Lovatos andre album, som fikk tittelen Here We Go Again. De to skrev sangen «Stop The World» sammen. Lovato skrev også sanger sammen med Jon McLaughlin, William Beckett og John Mayer på dette albumet.
Høsten/vinteren 2009 begynte Lovato å filme sesong 2 av Sonnys sjanse, siste episode ble spilt inn 9. juli 2010. I mai 2010 var hen på turné i Sør-Amerika. I slutten av juni 2010 begynte hen å jobbe med sitt tredje album. I august samme år dro hen på verdensturné med The Jonas Brothers og gjester fra Camp Rock 2. Turneen skulle egentlig ha begynt 27. juli, men noen konserter ble kansellert og andre ble lagt til. Lovato var også med i en episode av Grey's Anatomy. Episoden het Shiny Happy People, og Lovatos rollefigure het «Hayley».
Svend Tore Breilid
Svend Tore Breilid (født 19. desember 1962) er en norsk tidligere friidrettsutøver som representerte Kristiansands IF og Lambertseter IF.
Han vant tre NM-gull og fire NM-bronse på 400 meter hekk og stafetter i perioden 1985–1987.
Ragnvald Johan Lorentzen
Ragnvald Johan Lorentzen (født 14. oktober 1875 i Bergen, død 24. oktober 1932) var en norsk ingeniør, skoledirektør og politiker for Frisinnede Venstre. Han var medlem av Bergen bystyre fra 1917 og ordfører i Bergen fra 1926 til sin død i 1932. Han var 2. suppleant til Stortinget for Henrik Ameln (H) i valgperioden 1925-1927.
Lorentzen var sønn av blikkenslager og rørlegger Bernt Lorentzen (1846–1914) og Randine Josefine Johannesen (1844–1920). Han tok eksamen som bygningsingeniør ved Bergens tekniske skole i 1894, og som diplomingeniør i Dresden i 1897. Fra 1902-1923 var han overlærer ved Den tekniske mellomskole i Bergen, og fra 1923 til sin død var han direktør samme sted.
Lewisstruktur
En Lewisstruktur, også kjent som Lewis-punktformel, Lewis-punktstruktur, elektronpunktstruktur eller Lewis-elektronpunktstruktur, er et diagram som viser bindingen mellom atomer i et molekyl, så vel som de ensomme elektronparene som kan være tilstede i molekylet. En Lewisstruktur kan tegnes for ethvert kovalent bundet molekyl, så vel som koordinasjonsforbindelser. Lewisstrukturen ble oppkalt etter Gilbert N. Lewis, som introduserte den i sin artikkel fra 1916 The Atom and the Molecule. Lewisstrukturer utvider konseptet med elektronpunktdiagrammet ved å legge til linjer mellom atomer for å representere delte par i en kjemisk binding.
Lewisstrukturer viser hvert atom og dets posisjon i strukturen til molekylet ved å bruke dets kjemiske symbol. Linjer trekkes mellom atomer som er bundet til hverandre (par med prikker kan brukes i stedet for linjer). Overskytende elektroner som danner ensomme par er representert som par med prikker, og er plassert ved siden av atomene.
Selv om hovedgruppeelementer i den andre perioden og utover vanligvis reagerer ved å få, miste eller dele elektroner inntil de har oppnådd en valensskalelektronkonfigurasjon med en hel oktett av (8) elektroner, kan hydrogen (H) bare danne bindinger som bare deler to elektroner.
Konstruksjon og elektrontelling
Det totale antallet elektroner representert i en Lewis-struktur er lik summen av antallet valenselektroner på hvert enkelt atom. Ikke-valenselektroner er ikke representert i Lewisstrukturer.
Når det totale antallet tilgjengelige elektroner er bestemt, må elektroner plasseres i strukturen i henhold til disse trinnene:
Jeff Kinney
Jeffrey Kinney (født 19. februar 1971) er en forfatter, tegneserieskaper, produsent og spilldesigner fra USA. Han er trolig best kjent for å ha skrevet En pingles dagbok, som er utgitt på 43 språk, deriblant norsk. Kinney tilbrakte barndommen i Washington D.C. og flyttet til New England i 1995. Han bor i Massachusetts med sin kone og deres to sønner.
Lewisstruktur
Konstruksjon og elektrontelling
Lewisstrukturer for polyatomiske ioner kan tegnes ved samme metode. Når man teller elektroner, bør negative ioner ha ekstra elektroner plassert i sine Lewis-strukturer; positive ioner bør ha færre elektroner enn et uladet molekyl. Når Lewis-strukturen til et ion er skrevet, settes hele strukturen i parentes, og ladningen skrives som en hevet skrift øverst til høyre, utenfor parentesene.
En annen enkel og generell prosedyre for å skrive Lewis-strukturer og resonansformene som har blitt foreslått.
Eksempel
Formelen til nitrittionet er NO2-
Alternative former
Kjemiske strukturer kan skrives i mer kompakte former, spesielt når de viser organiske molekyler. I kondenserte strukturformler kan mange eller til og med alle de kovalente bindingene utelates, med subskripter som indikerer antall identiske grupper knyttet til et bestemt atom. Et annet stenografisk strukturdiagram er skjelettformelen (også kjent som en bindingslinjeformel eller karbonskjelettdiagram). I en skjelettformel er karbonatomer ikke betegnet med symbolet C, men med toppene på linjene. Hydrogenatomer bundet til karbon er ikke vist - de kan utledes ved å telle antall bindinger til et bestemt karbonatom - hvert karbon antas å ha fire bindinger totalt, så alle bindinger som ikke er vist er, implikasjon, til hydrogenatomer.
Andre diagrammer kan være mer komplekse enn Lewis-strukturer, og viser bindinger i 3D ved å bruke forskjellige former som romfyllende diagrammer.
Bundesnachrichtendienst
Bundesnachrichtendienst (BND, «den føderale etterretningstjenesten») er ved siden av Bundesamt für Verfassungsschutz og den militære etterretningstjenesten en av Tysklands tre føderale etterretningstjenester og har sete i Pullach ved München samt i Berlin. Den er underlagt Forbundskanslerens kontor.
Mens Bundesamt für Verfassungsschutz hovedsakelig er innrettet mot indre trusler, er Bundesnachrichtendiensts oppgave å skaffe sikkerhets- og utenrikspolitiske opplysninger om og fra andre land, ved hjelp av spionasje og andre midler.
Bundesnachrichtendienst har ca. 6 050 ansatte som arbeider ved dens to hovedkontorer, samt ved ca. 100 andre hemmelige kontorer i Tyskland (deriblant 70 i Bayern) og ca. 100 kontorer i utlandet. I øyeblikket blir et nytt hovedkontor bygget i det sentrale Berlin, og det er meningen å flytte hele hovedkontorvirksomheten hit. En viktig grunn er ønsket om geografisk nærhet til den føderale regjeringen.
Historie
Organisation Gehlen ble til Bundesnachrichtendienst i 1956.
Mellom 1948 og 1952 støttet Organisation Gehlen en gruppering i Polen som angivelig arbeidet for å styrte det sovjetinnsatte kommunistregimet. Da det i 1952 ble avslørt at det var en falsk sovjetiskkontrollert organisasjon som hadde mottatt penger førte det til en skandale. BND ble også kritisert på 90-tallet for hverken å ha klart å forutse murens fall, Sovjetunionens sammenbrudd eller den tyske gjenforeningen. Ofte blir det imidlertid innvendt at de færreste hadde forutsett dette.
BNDs virksomhet er lite offentlig, og derfor er lite kjent om organisasjonens virke. I november 2005 ble det avslørt at organisasjonen hadde drevet omfattende overvåkning av journalister i perioden 1993–1994.
Hovedkvarter
BNDs hovedkvarter ligger i Mitte i Berlin og huser 4000 ansatte. Bygningen er på 260,000 m² og er verdens største hovedkontor for etterretning.
Presidenter for Bundesnachrichtendienst
BND ledes av en president, og har også flere visepresidenter. Presidenter siden 1956 har vært:
Nåværende visepresidenter er Rüdiger von Fritsch-Seerhausen og baron Georg von Brandis.
A Double-Dyed Deceiver
A Double-Dyed Deceiver er en amerikansk stum drama-kriminalfilm fra 1920, regissert av Alfred E. Green. Hovedrollen spilles av Jack Pickford. Filmen er basert på en novelle av O. Henry.
Filmen er antatt tapt.
Handling
Llano blir snart ønsket velkommen i husholdningen, og blir betrodd og elsket av den glade moren hans. For første gang har Llano et virkelig hjem. I begynnelsen hadde han planer om å stjele fra familien og flykte, men etter hvert har han ikke lyst til å knuse den kjærlige mors hjerte. Overraskelsen blir stor når det avsløres at mannen han tidligere hadde myrdet i Texas faktisk var den virkelige sønnen eres.
Sørhellhøi
Sørhellhøi er et fjell øst for Aursjøen/Grynningen i Lesja kommune i Innlandet. Det har en høyde på 1 951 meter over havet.
Birjusa
Elva har sitt utspring lengst sørvest i Irkutsk oblast, på rundt 2 500 meters høyde i nordhellingen av de østlige Sajanfjellene. Fra kildeområdet renner elva mot nord over Det sentralsibirske platå. Den passerer Den transsibirske jernbanen og byene Birjusinsk og Tajsjet. Deretter snur Birjusa mot nordvest, til den løper sammen med Tsjuna og danner elva Tasejeva.
Tingvollfjorden (Ål)
Tingvollfjorden er et innsjø som ligger i Ål kommune i Viken. Tingvollfjorden er en del av Hallingdalselva.
Grjazi
Grjazi (russisk: Гря́зи) er en by i Lipetsk oblast i Russland. Den ligger ved elva Matyra (ei venstre sideelv til Voronezj i Dons nedbørfelt), rundt 25 km sørøst for Lipetsk.
Den ble grunnlagt på andre halvdel av 1800-tallet som en bosetning ved jernbanestasjonen Grjazi, som ble åpnet i 1868. Grjazi fikk innvilget bystatus i 1938.
Demografi
Befolkningsutvikling: ! År || Folketall || Kilde
The Evil Thereof
The Evil Thereof er en amerikansk stumfilm fra 1913.
Fritz Eisenöe
Fritz Eisenöe var en dansk turner som deltok under de olympiske leker 1920 i Antwerpen. Marcussen ble olympisk mester i turn under sommer-OL 1920 i Antwerpen. Han var med på det danske laget som vant lagkonkurransen i fritt system med 51,35 poeng foran Norge med 48,55. Det var kun de to lagene som deltok i konkurransen.
The Evil Thereof
Handling
Historien er sentrert rundt Mary Randolph, som har store problemer for å forsørge seg selv og lillesøsteren sin med pengene hun tjener ved et varemagasin. Hun går til innehaveren av butikken og ber om en betydelig lønn, i håp om å betale husleie - men dette blir avslått.
Men Kathryn Dolby, datteren til innehaveren, overhører samtalen og ønsker å hjelpe til. Hun skaffer Mary ett annet jobb-intervju, men hun besvimer av utmattelse under intervjuet. Flere dager senere, på grunn av det økende rushet av kunder, besvimer Mary igjen av utmattelse på jobben.
Halsafjorden
Halsafjorden er ei fjordarm av Vinjefjorden i Tingvoll og Surnadal kommuner på Nordmøre og Heim kommune i Trøndelag. Fjorden har innløp mellom Magnhildberget i vest og Volungøya i øst og strekker seg 16 kilometer sørover. Videre innover strekker fjordsystemet seg via flere fjorder til botn av Todalsfjorden, ei total lengde på 45 kilometer.
Et stykke inn i fjorden ligger tettstedet Halsa på østsida av fjorden. Fra her går det ferje over til Kanestraum på andre sida, som en del av E39. Fjorden går videre sørøstover til Heggemsneset og Vikavollen der fjorden går over i Trongfjorden. Her går også Bøfjorden inn mot nordøst.
Fv351 går langs deler av østsida av fjorden, mens Fv298 går langs vestsida fra Kanestraum og nordover. En bru på 2–3 km over Halsafjorden planlegges for vei E39. Dybden er omtrent 490 meter, så et tårn på flytende fundament planlegges.
Hooliganisme
Ordets opprinnelse er uklar, men det har i alle fall blitt brukt i Storbritannia siden 1890-tallet til å beskrive gategjenger.
Russisk strafferett
Uttrykket er beholdt i Russlands straffelov, og er innordnet der som en forbrytelse av middels alvorlighetsgrad.
Russisk straffelov definerer hooliganisme som «all forsettlig oppførsel som forstyrrer den alminnelige orden og som uttrykker eksplisitt respektløshet mot samfunnet». Den kan anvendes mot personer over 16 år, som er den russiske myndighetsalder. Hooliganisme kan differensieres som forsettlig hooliganisme (, zlostnoye khuliganstvo), hooliganisme, og triviell hooliganisme (, melkoye khuliganstvo).
Triviell hooliganisme er «aktuell for administrativ prosess» ("") og kategoriseres som "" (administrativny prostupok, ligner norsk ordensforstyrrelse), som er jevngodt med forbrytelse. Den er tenkt å håndtere mindre gateforstyrrelser, slagsmål og alment ordensforstyrrende oppførsel, som av ungdommer i byene. Foresettlig hooliganisme er hooliganisme «med ekstraordinær kynisme, eller med motstand mot ordensmakten, eller med bruk av våpen eller forsøk derpå, eller som utføres av recidivist (tilbakefallende gjerningsperson)».
De sjøfarendes fattighus
Historie
På initiativ fra Byrådet i Bergen ble Det almindelige Hospital bygget i 1571. Navnet ble endret til De sjøfarendes fattighus i 1599.
Beboerne
Hver beboer hadde her fri bolig, brensel, lege og medisiner samt kr. 1.80 i ukentlig «Pengeunderstøttelse». Institusjonen hadde god økonomi og mange beboere, mot slutten av 1600-tallet huset det 60–70 lemmer. I 1715 fikk De sjøfarendes fattighus en ny vedtekt som slo fast at minst en fjerdedel av beboerne skulle være menn. Med andre ord rommet huset en del kvinner, trolig var disse enker etter sjøfolk. I 1801 bodde det 50 kvinner og 19 menn der. Fattighuset rommet da flest "lemmer" av alle fattighus og lignende institusjoner i hele byen.
Bygningen
De sjøfarendes fattighus ble oppført på en av Allehelgenskirkens eiendommer, like overfor Domkirken i Bergen. Fattighuset brant i bybrannene i 1623, i 1640 og i 1702, men ble gjenreist gang på gang. I 1896 ble fattighuset flyttet til Haugeveien 35 på Nordnes der det fortsatt ligger. Bygget ble tegnet av arkitekt Schak Bull, og består av tre hele etasjer med loft og underetasje. Dette er et praktbygg av rød teglstein med grått skifertak, inspirert av tysk romantisk stil med tårn og spir over karnappene i alle hjørner. Her hadde beboerne tilgang til oppholdsrom med peisestue, bibliotek og røkeværelse. I tillegg finnes et eget vigslet kirkerom i nygotisk stil. Bygningen ble modernisert i 1936-37 og rehabilitert ved Institutt for Byfornying i 1989. I 2009 disponerte aldershjemmet 90 leiligheter.
Finansiering
I sin dagbok forteller Absalon Pederssøn Beyer at fattighuset ble finansiert av en bot på 800 riksdaler, hvorav 400 skulle gå til byggingen. Det var Christofer Nilssøn, lagmannen i Stavanger, som ble bøtelagt for drapet på Peter Adrianssøn, sønnen til Trondheims borgermester, Adrian Falkener.
Fattighuset fikk etter hvert statsunderstøttelse, da Kongen overlot stiftelsen flere privilegier. I 1576 ble kongetienden fra Vik prestegjeld overført til stiftelsen. Ellers mottok fattighuset fra 1602 halvparten av inntektene fra skipsverftet ved Bradbenken. Senere måtte verftet betale en avgift til stiftelsen for hver kjølstrekking. I 1650 fikk fattighuset privilegium på å koke bek og tjære til verftet.
De sjøfarendes fattighus bekostet og la i 1602 ut en fortøyningsbøye kalt Sjøtønnen. Til gjengjeld skulle fattighuset motta de såkalte tønnepengene, dvs. en avgift alle fartøy som anløp Bergen havn måtte betale. I 1603 ble det fastsatt en mulkt for skippere som ikke betalte havneavgiften, halvparten av den skulle også gå til fattighuset.
Alle fartøy som kom til Bergen var på denne tiden pålagt å betale en annen avgift også, de såkalte ringpengene. Fra 1633 tilfalt 1/3 av disse pengene De sjøfarendes fattighus. I 1677 skulle også en viss prosent av tollinntektene i Bergen tilfalle fattighuset. Således ser vi at redere og skippere til en viss grad dekket utgiftene for sjømennene som fikk plass i huset.
Avgiftene ble betalt til tollboden sammen med de øvrige havneavgiftene. Etter hvert har alle disse privilegiene blitt avviklet, bortsett fra tønnepengene. I dag utgjør tønnepengene imidlertid en svært liten del av de samlede inntektene.
Arkivet
En kan finne opplysninger om denne institusjonen i De Sjøfarendes fattighus sitt arkiv, samt i arkivene etter Bergen kommunes legatinspeksjon, Havnekontoret og Fattigvesenet. Nevnte arkiver er oppbevart ved Bergen Byarkiv. En kan også finne opplysninger hos Bergens Sjøfartsmuseum og ved Statsarkivet i Bergen.
Europavei 261
Europavei 261 går mellom Świecie og Wroclaw i Polen. Veiens lengde er rundt 350 km.
Belgias sosialistparti
Belgias sosialistparti (nederlandsk: Belgische Socialistische Partij; fransk: Parti Socialiste Belge) var et sosialistisk parti i Belgia fra 1945 til 1978. Partiet etterfulgte Belgische Werkliedenpartij, som formelt ble nedlagt i 1940. BSP/PSB som formelt ble opprettet i 1945, ble i 1978 delt etter språkgrenser i det vallonske (franske) Parti Socialiste og det flamske (nederlandske) Socialistische Partij.
Kim Tae-gyun
Kim Tae-gyun (født 19. august 1971 i Busan), sørkoreansk baseballspiller som deltok i de olympiske leker 2000 i Sydney.
Kim vant en olympisk bronsemedalje i baseball under sommer-OL 2000 i Sydney. Han var med på det sørkoreanske laget som kom på tredjeplass baseballturneringen bak USA og Cuba.
Nissedal prestegjeld
Nissedal prestegjeld var et prestegjeld tilhørende Vest-Telemark prosti i Agder og Telemark bispedømme i Den norske kirke. Det omfattet Nissedal kommune i Telemark fylke, og hovedkirken var Nissedal kirke.
Nissedal prestegjeld og dets sogn er nå en del av Nissedal kirkelige fellesråd, som er underlagt Vest-Telemark prosti.
Historikk
Nizidalr sókn (norrønt) har sin opprinnelse fra kristningen av landet. Nissedal antas å være lagt under Kviteseid prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
Nissedal sogn var annekskirke til Kviteseid prestegjeld inntil det ved kgl. res. 24.08.1810 skilt ut som eget prestegjeld.
Nissedal prestegjeld dannet grunnlaget for Nissedal formannskapsdistrikt, som ble opprettet i 1837.
Ved avviklingen bestod Kviteseid prestegjeld av menighetene i Kviteseid og Treungen.
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.
Hugh McDonald
Hugh McDonald er navnet til flere personer:
Scelophysa
Scelophysa er en slekt av biller som hører til familien oldenborrer og har larver som eter planterøtter.
Utseende
Små, brede, kraftige, langbeinte oldenborrer. Kroppen er kledt med lys, gjerne blålig bestøvning. På føttene har de to, ulike store, klør.
Levevis
De voksne billene finnes gjerne på blomster, larvene lever i jorda.
Utbredelse
Slekten er utbredt i det sørlige Afrika.
Bajrang Dal
Bajrang Dal anses som ungdomsorganisasjon til Vishwa Hindu Parishad. Organisasjonen ble grunnlagt av blant annet BJP-politikeren Vinay Katiyar, som var dens første president.
Ved ødeleggelsen av Babri Masjid var Bajrang Dal aktivt deltagende, og er blitt kritisert for dette. Den radikale linjen og Katiyars organisatoriske evner bidro imidlertid til at organisasjonen idag (2013) har kanskje 1 300 000 medlemmer i de indiska delstatene Gujarat og Orissa.
Li Qiang
Li Qiang (kinesisk 李強 / 李强, født 23. juli 1959   er en kinesisk politiker, og fra mars 2023 landets statsminister. Han var fra oktober 2022 medlem av Kinas politbyrå, og før det partisekretær i byen Shanghai.
The Faithful Taxicab
The Faithful Taxicab er en amerikansk stumfilm fra 1913 regissert av Mack Sennett.
Hirtstein (kommune)
Hirtstein var en kommune i Landkreis Zschopau i den sørlige delen av Fristaten Sachsen som ble opprettet den 1. januar 1994 gjennom en sammenslåing av de fire tidligere selvstendige kommunene Rübenau, Reitzenhain, Kühnhaide og Satzung. Forvaltningens sete var Reitzenhain beliggende på det 890 meter høye fjellet Hirtstein.
Fra 1. januar 2000 var kommunen en del av forvaltningsfellesskapet Marienberg.
Den 1. januar 2003 ble Hirtstein innlemmet i byen Marienberg i Mittlerer Erzgebirgskreis.
Åsebøen Stadion
Åsebøen Stadion er hjemmebanen til Kopervik Idrettslag (KIL). Banen ble åpnet i 1932 med kamp mot Djerv 1919, som KIL vant 3–2. Stadionet har ca. 1 400 sitteplasser.
I 2001 ble Åsebøen brukt som landslagsarena da Norges U21-landslag for kvinner spilte mot det danske U21-landslaget (2-0 til Norge). 26. mars 2008 ble det avholdt en U21-landskamp for herrer mellom Norge og Ukraina.
I tillegg til naturgressbanen, har anlegget også en flott kunstgressbane, en mindre naturgressbane som kan brukes av syverlag og til trening, og en minikunstgressbane.
Christian Cappelen
Christian Cappelen (født 1845 på Bragernes i Drammen, død 1916 i Kristiania) var en norsk komponist og organist.
Virksomhet
Han gikk på Drammens latinskole og studerte i 1860-63 ved musikkonservatoriet i Leipzig. Fra 1868 var han organist i Strømsø kirke, senere organist ved Bragernes kirke og i 1887–1916 ved Vår Frelsers kirke i Christiania (nå Oslo domkirke). Han hadde stipendiereiser til Leipzig, Dresden og Berlin. Han var i 1890–1916 lærer ved det praktisk-teologiske seminar.
Christian Cappelen var en kjent komponist og utga sanger, pianostykker, orgelpreludier, kantater m.m. Særlig kjent er hans melodi til Min Herre har kalt meg. Hans komposisjoner anses å være i en romantisk stil og han skal ha vært påvirket av Mendelssohn og Schumann.
Christian Cappelen holdt også mange konserter rundt i landet, og han ble kjent for sine improvisasjoner. Han var frimurer.
Familie
Christian Cappelen var gift med Ragnhild Sophie Thrane (1838–1892).Blant deres etterkommere er arkitekt Paul Cappelen og lektor Paul Thrane Cappelen.
Sophie Frederikke av Mecklenburg-Schwerin
Sophie Frederikke av Mecklenburg-Schwerin (født 24. august 1758, død 29. november 1794), datter av hertug Ludvig av Mecklenburg-Schwerin og Charlotte Sophie av Sachsen-Coburg-Saalfeld.
Hun giftet seg i København den 21. oktober 1774 med arveprins Frederik, sønn av kong Frederik V og dronning Juliane Marie og halvbror til Christian VII.
Japonica
Japonica er en slekt av glansvinger som tilhører underfamilien stjertvinger (Theclinae).
Utseende
Forholdsvis store (vingespenn ca. 45 millimeter) stjertvinger med en kort, tynn stjert på bakvingen. Oversiden er gul med svarte vingespisser og noen små, svarte flekker ytterst på bakvingen. Undersiden er lysgul med tallrike, brune tverrstreker, ved bakhjørnet med en oransje flekk.
Levevis
Larvene lever på ulike trær i eikeslekten (Quercus spp.).
Utbredelse
Slekten er, som navnet skulle tilsi, utbredt i Japan, men også i andre deler av Øst-Asia.
Rashtriya Swayamsevak Sangh
Rashtriya Swayamsevak Sangh (RSS) er en hindunasjonalistisk organisasjon i India, grunnlagt i 1925. RSS er moderorganisasjonen innen det hindunasjonalistiske nettverket Sangh Parivar, hvori også blant annetdet store politiske parti BJP inngår. De flesta ledende personer i BJP har fått sin ideologiske skolering i RSS shakhas.
Historie
RSS ble grunnlagt i 1925 av Dr. Keshav Baliram Hedgewar. Organisasjonen ble forbudt i en periode etter mordet på Mahatma Gandhi. Morderen, Nathuram Godse, var hindunasjonalist og hadde vært en swayamsevak. RSS ble imidlertid funnet uskyldig i den mistenkte innblandning i mordet, og forbudet ble opphevet.
Medlemmer av partiet grunnla i 1980 partiet Hindu Munnani i Tamil Nadu med tanke på å bekjempe hinduers konversjon til andre religioner.
Organisasjon
RSS er oppbygd av shakhas. Shakha er sanskrit for gren, og en shakha er en avdeling i RSS. Ordet benyttes også som betegnelse for de morgenmøtet som utgjør grunnen i RSS aktivitet. Disse møter består av gymnastiske øvelser, ideologiske diskusjoner og tidvis i noen grad av våpentrening. Antallet medlemmer (swayamsevaks) er uklart – RSS har ingen medlemsregister, men den som deltar i bevegelsens shakha anses som swayamsevak. RSS hevder selv at man har cirka 50.000 shakhas rundt om i landet.
Organisasjonens leder kalles sarsanghachalak.
Slipestein
En slipestein er et verktøy for å slipe skjære- og kutteredskaper som kniver, økser, ljåer og liknende utstyr som har skarp egg. Slipesteiner fantes på nesten hver eneste bondegård i Norge fram til 1980-tallet, og er fremdeles i bruk på mange gårder. Også industri med behov for skjærende verktøy brukte slipestein i tidligere tider, men i industrien har annet og mer moderne slipeverktøy overtatt plassen til slipesteinen.
Selve slipesteinen er ei rund skive av sandstein. Diameteren kan være 50 – 120 cm, tykkelsen 8 – 12 cm. Gjennom sentrum av skiva går det en aksel av jern som ligger an på to bjelker. Bjelkene er igjen en del av et krakklignende arrangement som holder stein og aksel oppe i passe arbeids- og sittehøyde for den som skal slipe. Bjelkene har et lagerarrangement som gjør at steinen kan rotere stående. I tidligere tider ble slipesteinen rotert vha muskelkraft, enten med en sveiv eller vha en pedal. På de enkleste slipesteinene sitter sveiva montert i senter av slipesteinen, på andre blir kraften overført vha en drivreim. Jobben med å dra slipesteinen rundt under sliping er tung, så utover på 1900-tallet ble det vanlig å utstyre slipesteinen med en liten elektromotor. Mange slipesteiner har montert et vanntrau under selve steinen. Slipingen utvikler varme, noe som ikke er bra for eggstålet. Derfor har man vann på slipesteinen. Hele arrangementet kalles for slipestein, selv om steinen ble solgt løs under samme navn.
Skjærsliper er en omreisende håndverker som sliper sakser og kniver på en liten, transportabel slipestein. I Norge var det omreisende skjærslipere til 1950-tallet. Yrket praktiseres fortsatt mange steder i verden.
Henri Moissan
Ferdinand Frederick Henri Moissan (født 28. september 1852 i Paris, død 20. februar 1907 samme sted) var en fransk kjemiker som i 1906 ble tildelt Nobelprisen i kjemi for sitt arbeid med å isolere fluor fra dets sammensetninger.
Selv om man visste at fluor eksisterte, hadde tidligere forsøk på å isolere fluor mislyktes, og forsøket hadde til og med forårsaket dødsfall.
Halden Janitsjar
Halden Janitsjar er et musikkorps som ble stiftet i 1944 og holder til i Halden.
Koo Dae-sung
Koo Dae-sung (født 2. august 1969 i Daejeon), sørkoreansk baseballspiller som deltok i de olympiske leker 2000 i Sydney.
Halden Janitsjar
Om korpset
Halden Janitsjar ble stiftet 17. mai 1944, og het da "Halden Ungdomskorps". Dagens navn fikk korpset i 1966. Høsten 2010 hadde korpset et samarbeidsprosjekt med "Gla'blåsen", et annet korps i Halden. Etter endt samarbeid bestemte vi oss for å slå oss sammen, og vi har i dag et stort og flott korps.
Koo Dae-sung
Koo vant en olympisk bronsemedalje i baseball under Sommer-OL 2000 i Sydney. Han var med på det sørkoreanske laget som kom på tredjeplass baseballturneringen bak USA og Cuba.
Elsa Jondalen
Elsa Marie Glenne (født Elsa Marie Jondalen 24. juli 1923) er en norsk tidligere skøyteløper. Hun representerte Norge og Oslo Idrettslag.
Internasjonale mesterskap
Allround-VM på skøyter (deltatt 1 gang)
Gero av Alsleben
Gero (henrettet 11. august 979 i Magdeburg i Tyskland) var greve av Alsleben. Etter ham er ingen annen kjent som greve av Alsleben frem til 1100-tallet.
Bakgrunn
Grev Gero antas ut fra antydninger i kildematerialet å ha vært sønn av Siegfried og dermed barnebarn av Gero den store. Hvis dette faktisk var så, var hans mor Hedwig, datter av Wichmann den eldre. Gero var bror til Tetta.
Thietmar av Merseburg, hvis Chronicon er den fremste historiske kilde her, betegner Gero som en greve i det nordlige Thüringen og Morzani.
Gero giftet seg med Adela, av ukjent familiebakgrunn. Gero hadde én datter: Adela/Ethela av Alsleben, som ble gift med Siegfried II, greven av Stade.
Grev Gero stiftet i 979 et kanonissekonvent til Johannes døperens ære i Alsleben.
Skjebne
Gero ble overfor keiser Otto II anklaget for å ha begått en forbrytelse. Anklageren var den sachsiske krigsherre Waldo. Noe nærmere om hvem Waldo var, eller hva forbrytelsen skulle ha vært, er ikke kjent for ettertiden. Den var imidlertid ikke svært stor. Etter påtrykk fra Adalbert, erkebiskop av Magdeburg, og Dietrich, markgreve av Nordmarken, ble Gero tatt til fange i Sömmering og tatt i forvaring hos Thietmars far og onkel, Siegfried I, greve av Walbeck, og Lothar I, markgreve av Nordmarken.
I pakt med hva tidens rettspleie gav anledning til, ble det bestemt at det skulle utføres en tvekamp, dette som en juridisk duell. Den som vant, skulle ha «rett». Gero og Waldo møttes til denne juridiske tvekamp den 11. august 979. Under kampen traff Geros slag Waldo slik at han fikk to alvorlige nakkesår. Men Waldo klarte på sin side å ramme Gero med et tungt slag mot hans hode. Dermed ble Gero for omtåket til å fortsette. Waldo forlot kamparenaen og la av seg våpnene, men døde så plutselig av sine sår.
Selv om Gero slik klart hadde vunnet tvekampen, ble han så erklært skyldig og dømt til døden. På keiserens ordre ble han halshugget ved solnedgang. En slik halshugging var på linje med hva forrædere kunne straffes med.
Etterspill
Geros datter Athela fikk ikke sin fars hode utlevert fra Adalbert før hun hadde overført forskjellige gods til ham.
I samtiden ble straffen oppfattet som dypt urettferdig og vakte således tor oppsikt. Flere skuttet seg til kritikken mot keiseren. I de middelalderske krøniker dikk begivenheten et bemerkelsesverdig ekko. Ikke færre enn syv krøniker forteller om det hele. Duellen og det bemerkelsesverdige utfallet ble således husket i lang tid i middelalderens Tyskland.
Down Home (film)
Down Home er en amerikansk drama-stumfilm fra 1920, regissert av Irvin Willat. Hovedrollene spilles av Leatrice Joy and James O. Barrows. Manus er basert på F. N. Westcotts roman Dabney Todd fra 1916.
Handling
Nance Pelot forsøker så godt hun kan å forsørge seg selv og faren Joe, byens alkoholiker, ved å spille piano ved et usmakelig vertshus som eies av Larry Shayne. Chet Todd, sønnen til en butikk-eier i området, er forelsket i Nance.
Men ryktet hennes har blitt besudlet av yrket hennes, så moren til Chet avviser henne. Nance arver en liten gård fra moren sin, og når Shayne oppdager at eiendommen er verdifull planlegger han å narre Nance fra arven hennes.
Caldwell County (Texas)
Caldwell County er et fylke i den amerikanske delstaten Texas. Det ligger i de sentrale delene av staten. Det grenser mot Travis County i nord, Bastrop County i nordøst, Fayette County i sørøst, Gonzales County i sør, Guadalupe County i sørvest og mot Hays County i nordvest.
Caldwell Countys totale areal er 1 413 km² hvorav 4 km² er vann. I 2010 hadde fylket 38 066 innbyggere og administrasjonssenteret ligger i byen Lockhart. Fylket har fått sitt navn etter Matthew Caldwell.
Mazgirt
Mazgirt er en by med 8 090 innbyggere (2015) i den tyrkiske provinsen Tunceli. Den ligger nord for Kovancılar, sør for Tunceli, vest for Pertek, og øst for Karakoçan.